ઈપીએફઓ બોર્ડની મંગળવારની બેઠકમાં તેના પાંચ ફંડ મેનેજરોને છ મહિનાનું એક્સટેન્શન આપવાની દરખાસ્ત પર પણ વિચારણા થશે. આ પાંચ ફંડ મેનેજરમાં એસબીઆઈ, આઈસીઆઈસીઆઈ સિક્યુરિટીઝ પ્રાઈમરી ડીલરશિપ, રિલાયન્સ કેપિટલ, એચએસબીસી એએમસી અને યુટીઆઈ એએમસીનો સમાવેશ છે. ઈપીએફઓના ફંડનું તેઓ સંચાલન કરે છે. ૧ એપ્રિલ, ૨૦૧૫ના રોજ આ પાંચ ફંડ મેનેજરો નિયુક્ત થયા હતા. તેમને ૩૦ જૂન, ૨૦૧૮ સુધી એક્સટેન્શન અપાયું હતું. હવે તેમને ફરી ૩૧ ડિસેમ્બર, ૨૦૧૮ સુધી એક્સટેન્શન આપવાની દરખાસ્ત છે, જે અંગે મંગળવારની બેઠકમાં મંજૂરી અપાય તેવી શક્યતા છે.